Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 48

2. Az 5É A két fõ cél megvalósítása érdekében a kommunikációs stratégia a felkészülést és az önálló véleményformálást segíti elõ értékek, érvek és érdekek alapján, az érintettség tudatosításával és az érzelmi azonosulással (az 5É). Érdek: A kommunikáció akkor sikeres, ha az egyének felismerik, hogy a csatlakozás — túl az ország érdekein — közvetlen, személyes érdekük is. Érintettség: A kommunikációs stratégiának tudatosítania kell, hogy a csatlakozást kísérõ változások befolyásolják az egyén szûkebb lakóhelyének, családjának sorsát, sõt személyes életét is. Értékek: Az Európai Uniót az európai értékeken keresztül célszerû bemutatni: közös kulturális hagyományok, demokrácia, a tisztességes verseny kultúrája, tolerancia, szolidaritás stb. Érvek: A kommunikációs stratégia érvközpontú kommunikációra épít. Ennek célja az önálló véleményformálás segítése, a megalapozatlan félelmek, tévhitek cáfolása. Érveken keresztül történik a felkészüléshez szükséges információk ismertetése. Érzelmek: A népszavazási döntéshez és az Unióhoz való tartozáshoz az állampolgárok személyes érzelmi elkötelezõdésre is szükség van.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes